મામલો કંઈ બહુ મોટો નહોતો. મુદ્દો એ હતો કે બ્રિટન જે વિદેશી સહાય જુદા જુદા દેશોને આપે છે, તેમાંથી થોડી વધારે સહાય ઇઝરાયલને મળે. ગોલન હેઇટ્સમાં કેટલાક વિકાસના કાર્યો માટે બ્રિટનનું ફંડ થોડું વધારે મળે તો ઇઝરાયલને ફાયદો થાય. પરંતુ બ્રિટન હવે કંઈ જગતની મહાસત્તા નથી. તેણે બધા જૂથો સાથે સારા સંબંધો રાખવા પડે. ઇઝરાયલને મદદ કરે છે તેમ લાગે તો અરબ અને મુસ્લિમ દેશો નારાજ થાય. તેથી જાહેરમાં બ્રિટન ઇઝરાયલ સાથે સારા સંબંધોનો બહુ દેખાડો કરતું નથી. ભારતની સ્થિતિ પણ અહીં યાદ કરી લો. ઇઝરાયલ સાથે સારા સંબંધોનો દેખાડો બિનભાજપ સરકારો કરતી નથી, કેમ કે તેમને અરબ અને મુસ્લિમ દેશો સાથેના સંબંધો યાદ આવી જાય.